Document ID: 32008D0140

DECIZIA COMISIEI
din 21 decembrie 2007
privind ajutoarele de stat destinate stimulării investițiilor într-un atelier de preparare a malțului (Maltacarrión SA) din Castilla y León (C 48/2005)
[notificată cu numărul C(2007) 6897]
(Numai textul în limba spaniolă este autentic)
(2008/140/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene, în special articolul 88 alineatul (2),
întrucât:
I. PROCEDURĂ
(1)
Printr-o scrisoare datată 1 decembrie 2004, autoritățile spaniole au notificat ajutoarele menționate anterior în conformitate cu dispozițiile articolului 88 alineatul (3) din Tratatul CE.
(2)
Prin scrisoarea nr. SG-Greffe (2005) D/207666 din 22 decembrie 2005, Comisia a inițiat procedura formală de investigare în conformitate cu dispozițiile articolului 88 alineatul (2) din Tratatul CE (1). Ulterior, Spania și-a comunicat observațiile prin scrisoarea datată 23 ianuarie 2005.
(3)
Prin scrisoarea din 13 martie 2006, Spania a informat Comisia cu privire la retragerea măsurii notificate. Ca răspuns la o nouă întrebare a Comisiei, Spania a confirmat, prin scrisoarea din 5 mai 2006, neacordarea vreunor ajutoare.
II. CONCLUZIE
(4)
Până la data primirii cererii de retragere adresate de Spania, Comisia nu adoptase nicio decizie oficială cu privire la notificarea în cauză. În aceste condiții, Comisia acceptă retragerea notificării, în conformitate cu articolul 8 alineatul (1) din Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 93 din Tratatul CE (2).
(5)
Prin urmare, întrucât procedura oficială de investigare a devenit inutilă, se impune închiderea acesteia, în conformitate cu articolul 8 alineatul (2) din Regulamentul (CE) nr. 659/1999,
ADOPTĂ PREZENTA DECIZIE:
Articolul 1
În conformitate cu dispozițiile articolului 8 alineatul (2) din Regulamentul (CE) nr. 659/1999, se închide procedura oficială de investigare privind acordarea unor ajutoare de stat destinate stimulării investițiilor într-un atelier de preparare a malțului (Maltacarrión SA) din Castilla y León.
Articolul 2
Prezenta decizie se adresează Regatului Spaniei.
Adoptată la Bruxelles, 21 decembrie 2007.

Labels: 19
18
17
4